CELEX: 32010L0079
Language: da
Date: 2010-11-19 00:00:00
Title: Kommissionens direktiv 2010/79/EU af 19. november 2010 om tilpasning til den tekniske udvikling af bilag III til Europa-Parlamentets og Rådets direktiv 2004/42/EF om begrænsning af emissioner af flygtige organiske forbindelser

20.11.2010   
            
            
               DA
            
            
               Den Europæiske Unions Tidende
            
            
               L 304/18
            
         KOMMISSIONENS DIREKTIV 2010/79/EU
   af 19. november 2010
   om tilpasning til den tekniske udvikling af bilag III til Europa-Parlamentets og Rådets direktiv 2004/42/EF om begrænsning af emissioner af flygtige organiske forbindelser
   EUROPA–KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2004/42/EF af 21. april 2004 om begrænsning af emissioner af flygtige organiske forbindelser fra anvendelse af organiske opløsningsmidler i visse malinger og lakker samt produkter til autoreparationslakering og om ændring af direktiv 1999/13/EF (1), særlig artikel 11, og
   ud fra følgende betragtninger:
   
               (1)
            
            
               De analysemetoder, der er anført i bilag III til direktiv 2004/42/EF, bør for produkter i bilag I til direktivet anvendes til at bestemme overensstemmelsen med grænseværdierne for det maksimalt tilladte indhold af flygtige organiske forbindelser (i det følgende »VOC«), som fastsat i bilag II til direktivet. Disse metoder bør tilpasses den tekniske udvikling.
            
         
               (2)
            
            
               Metoden ISO 11890-2 blev revideret af Den Internationale Standardiseringsorganisation i 2006, og den nye version bør integreres i bilag III til direktiv 2004/42/EF.
            
         
               (3)
            
            
               Metoden ISO 11890-2 angiver, at når reaktive fortyndere ikke indgår i formuleringen af produktet, og når VOC-indholdet er lig med eller større end 15 vægtprocent, er den enklere og billigere ISO 11890-1-metode et acceptabelt alternativ. Den metode bør derfor være tilladt i direktiv 2004/42/EF for at mindske prøvningsudgifterne for medlemsstaterne og de erhvervsdrivende, der berøres af direktivet.
            
         
               (4)
            
            
               Direktiv 2004/42/EF bør ændres i overensstemmelse hermed.
            
         
               (5)
            
            
               Foranstaltningerne i dette direktiv er i overensstemmelse med udtalelse fra det udvalg, der er omhandlet i artikel 12, stk. 3, i direktiv 2004/42/EF —
            
         VEDTAGET DETTE DIREKTIV:
   Artikel 1
   Bilag III til direktiv 2004/42/EF erstattes af bilaget til nærværende direktiv.
   Artikel 2
   Gennemførelse
   1.   Medlemsstaterne vedtager og offentliggør senest den 10. juni 2012 de love og administrative bestemmelser, der er nødvendige for at efterkomme dette direktiv. De tilsender straks Kommissionen disse bestemmelser.
   Disse bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.
   2.   Medlemsstaterne tilsender Kommissionen de vigtigste nationale bestemmelser, som de udsteder på det område, der er omfattet af dette direktiv.
   Artikel 3
   Dette direktiv træder i kraft på tyvendedagen efter offentliggørelsen i Den Europæiske Unions Tidende.
   Artikel 4
   Dette direktiv er rettet til medlemsstaterne.
   
      Udfærdiget i Bruxelles, den 19. november 2010.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 143 af 30.4.2004, s. 87.
   
      BILAG
      
         
            »BILAG III
            
               METODER OMHANDLET I ARTIKEL 3, STK. 1
            
            Tilladt metode for produkter med et VOC-indhold på under 15 vægtprocent, når reaktive fortyndere ikke er til stede:
            
                        Parameter
                     
                     
                        Enhed
                     
                     
                        Prøvning
                     
                  
                        Metode
                     
                     
                        Offentliggørelsesdato
                     
                  
                        VOC-indhold
                     
                     
                        g/l
                     
                     
                        ISO 11890-2
                     
                     
                        2006
                     
                  Tilladte metoder for produkter med et VOC-indhold lig med eller over 15 vægtprocent, når reaktive fortyndere ikke er til stede
            
                        Parameter
                     
                     
                        Enhed
                     
                     
                        Prøvning
                     
                  
                        Metode
                     
                     
                        Offentliggørelsesdato
                     
                  
                        VOC-indhold
                     
                     
                        g/l
                     
                     
                        ISO 11890-1
                     
                     
                        2007
                     
                  
                        VOC-indhold
                     
                     
                        g/l
                     
                     
                        ISO 11890-2
                     
                     
                        2006
                     
                  Tilladt metode for produkter med VOC-indhold, når reaktive fortyndere er til stede:
            
                        Parameter
                     
                     
                        Enhed
                     
                     
                        Prøvning
                     
                  
                        Metode
                     
                     
                        Offentliggørelsesdato
                     
                  
                        VOC-indhold
                     
                     
                        g/l
                     
                     
                        ASTMD 2369
                     
                     
                        2003«